Verskyn in Maroela se musiekvideo! | Maroela Media
Dans lekker saam op ons Plattelanders-liedjie!
Skop uit jou vellies, maak jouself tuis
Koffie in die hand – jy’s by die huis…
As mens lekker saamkuier, is ŉ bietjie musiek in die agtergrond mos darem ŉ noodsaaklikheid. Maroela Media het in 2019 ons eie liedjie, “Plattelanders” vrygestel, en nou is jou kans om in die musiekvideo van dié lekker liedjie te verskyn!
Al wat jy hoef te doen is om die “Plattelanders”-liedjie hier onder af te laai (vul bloot die vorm in, en die liedjie sal per e-pos aan jou gestuur word) en stuur dan jou video per WhatsApp vir ons aan.
Stuur die video per WhatsApp aan 072 346 8774 en wys ons hoe lekker julle saam met ons dans!
Skermgrepe uit dié video’s sal dan saamgevoeg word om uiteindelik ŉ musiekvideo van Plattelanders op Maroela Media vry te stel.
Dis mos lekker, Maroela!
Loer gerus na hierdie video’s om te sien hoe lekker van ons lesers reeds saam met ons dans:
Laai die liedjie af:
As jy jou video vir ons op WhatsApp aanstuur, gee jy toestemming dat ons skermgrepe uit jou video mag gebruik in ons musiekvideo.
Jy gee ook toestemming dat ons musiekvideo op Maroela Media en op al ons sosialemediakanale versprei mag word.
Jy gee dus toestemming dat die persone, wat in die video verskyn, se gesigte in ons musiekvideo vertoon word.
Jy kan nie enige finansiële vergoeding of enige ander vergoeding verwag indien ons skermgrepe uit jou video gebruik nie.
Deur jou video in te stuur is nie ŉ waarborg dat skermgrepe uit jou video beslis in Maroela se finale musiekvideo gebruik gaan word nie.
Maroela Media behou die reg voor om die musiekvideo en skermgrepe uit lesers se video’s te redigeer na goeddunke.